text: Trussel: Anholdelse på jobbet  
  27 oktober 2010 kl. 06.54
  En razzia mod folk, der ikke møder op i fogedretten, gav i foråret gode resultater. Nu gentager fogedretten i Esbjerg og Syd- og Sønderjyllands Politi aktionen mod de udeblevne.
  188 skyldnere modtager i disse dage brev om den forestående aktion.
  På en fastsat dag i den nærmeste fremtid vil et antal betjente tage ud og anholde de udeblevne, uanset hvor man finder dem. Det vil sige også på jobbet, hjemme hos familien, hos vennerne eller når de er ude i byen.
  - Hvis man vil søge at undgå at blive anholdt på dagen, kan man henvende sig til fogedretten på Dokken i Esbjerg.
  